জীবন সায়াহ্নে দেশ ও মানুষের স্বার্থে ‘আরেকটি ভালো উদ্যোগে’ সফল হতে চান মুক্তিযুদ্ধের অন্যতম সংগঠক বঙ্গবীর আবদুুল কাদের সিদ্দিকী ও সংবিধান প্রণয়ন কমিটির অন্যতম সদস্য ড. কামাল হোসেন। ‘ভালো কাজ’ বলতে তারা দেশে অবাধ, সুষ্ঠু, নিরপেক্ষ নির্বাচনের মাধ্যমে জনবান্ধব একটি সরকার প্রতিষ্ঠাকে বুঝাতে চেয়েছেন। এ কাজটি করতে জাতীয় ঐক্যের প্রতি গুরুত্ব দিয়েছেন তারা। রাজধানীর মতিঝিলে গণফোরাম কার্যালয়ে গতকাল বৃহস্পতিবার বেলা ১১টা থেকে ঘণ্টাব্যাপী বৈঠকে এই দুই নেতা এসব খসড়া সিদ্ধান্ত নিয়েছেন। কাদের সিদ্দিকী তার দলের নেতাদের সঙ্গে বৈঠক করে কিছু প্রস্তাবনা দেবেন বলে ড. কামালকে জানিয়েছেন।